Universis Christi fidelibus præsentes litteras inspecturis, frater Bonefacius, dictus Abbas Cistercii salutem  pietatis operibus æternæ beatitudinis præmia promereri. Quia sicut ait Apostolus, omnes stabimus ante tribunal Christi,  Cùm igitur venerabilis abbatia Trenorchii, de Ordine Sancti Benedicti, Cabilonensis diocesis, callidi hostis insidiis olim fuerit incendio demolita,  Abbas ipsius domûs  conventûs, ecclesiam  alia ædificia igne consumpta reædificare proponant, nec ad consummationem ipsorum operum propriæ suppetant facultates; universitatem vestram monemus,  hortamur in Domino, obsecrantes per viscera misericordiæ Jesu Christi, quatinùs de bonis à Deo vobis collatis, dictis Abbati  conventui, liberalitate munificâ, pietatis subsidia conferetis. Nos verò omnibus illis qui eis ad reædificationem ecclesiæ,  ædificiorum supradictorum, suas elemosinas dederint vel transmiserint, concedimus participationem omnium bonorum quæ fiunt in domo nostrâ,  per Ordinem universum:  de cætero: Domino dante fient in vitâ ipsorum, pariter  in morte. Præsentibus ultra quinquennium minimè valituris. Datum Cistercii, anno Domini M. CC. XLVI. mense Junio.